**Älywapaa palokunta** eli *ÄWPK* on vuosina 1984–1985 valmistunut Mainostelevision ja Reword Ky:n tuottama 17-osainen viihdeohjelma. 

Sarjan käsikirjoittivat Pertti Reponen ja Kai Sievers salanimillä Alan Dorkin ja Kai Dorkin. Ohjauksesta vastasivat Timo Ryymin ja Hannu Seikkula. Sarjan laulut ja musiikin sävelsi Aarno Raninen salanimellä George Romain.

Ensimmäinen jakso esitettiin 23. tammikuuta 1984. Ohjelmaa esitettiin kerran kuukaudessa. Kevätkaudella 1984 esitysaika oli maanantai klo 19.30–20.30. Syksystä 1984 lähtien ohjelmaa esitettiin lauantaisin klo 22.15–23.15.

Ohjelmasta muistetaan erityisesti Heikki Kinnusen esittämä mies, joka kyseli *"Joks Viljo läks?"* ja *Onks Viljoo näkyny?* Samasta sketsin aiheesta on tehty myös elokuva *Onks Viljoo näkynyt* (1988). Heikki Kinnunen on kertonut sarjan sketsien taustoista Jukka Annalan teoksessa *Toopelivisio* (Teos, 2006).

*Suomen Kuvalehdessä* Kalevi Haikara piti sarjan löyhää kehyskertomusta palokunnasta ja savuavista raunioista näppäränä, samoin monien sketsien lyhyyttä ja nopeutta. Mutta välillä vitsejä hänestä venytetään ja tehdäan helpoimman kautta, eikä sanoista tahdo saada selväã. *Helsingin Sanomien* Jukka Kajava toivoi sarjan alkuvaiheessa tekijöiden panostavan huolellisuuteen ja tarkkuuteen, jotta lopputulos ei näyttäisi puurtamiselta vaan rennommalta.

Näyttelijät
-----------

* Heikki Kinnunen
* Leo Lastumäki
* Titta Jokinen
* Kristiina Elstelä
* Maija-Leena Soinne
* Aake Kalliala

Kristiina Elstelä tuli sarjaan mukaan (29. syyskuuta 1984) Titta Jokisen jäädessä äitiyslomalle sekä uudelleen Leo Lastumäen jäädessä pois mainossopimuksen vuoksi, mikä aiheutti sen, että hän ei voinut yhtä aikaa esiintyä sekä mainoskampanjassa että televisiossa.

Vierailevia henkilöitä
----------------------

* Lilli Suomalainen (14. toukokuuta 1984)
* Aake Kalliala (1. syyskuuta 1984)
* Johanna Raunio (1. syyskuuta 1984)
* Erkki Liikanen (24. marraskuuta 1984)
* Reijo Hirvelä

Ohjelmien esityspäivät
----------------------

1. 23. tammikuuta 1984
2. 20. helmikuuta 1984
3. 19. maaliskuuta 1984
4. 16. huhtikuuta 1984
5. 14. toukokuuta 1984
6. 1. syyskuuta 1984
7. 29. syyskuuta 1984
8. 27. lokakuuta 1984
9. 24. marraskuuta 1984
10. 22. joulukuuta 1984
11. 19. tammikuuta 1985
12. 16. helmikuuta 1985
13. 16. maaliskuuta 1985
14. 13. huhtikuuta 1985
15. 11. toukokuuta 1985
16. 8. kesäkuuta 1985
17. 31. elokuuta 1985

31. elokuuta 1985 esitetty ohjelma oli *Hyvästi ÄWPK* -niminen koosteohjelma, joka sisälsi ohjelmassa esitettyjä parhaita sketsejä.

Sarjan sketsijatkumot
---------------------

Heikki Kinnusen esittämä hahmo Heppu.
### Viljo ("Onks Viljoo näkynyt?")

Tupakkaa polttava, verkkopaitaan ja sinisiin verkkareihin pukeutunut mies kävelee paikalle Koskenkorva-pullo taskussa, ja kyselee vastaantulevilta ihmisiltä "*Onks Viljoo näkynyt?*". Mies kommentoi lyhytsanaisesti ihmisten vastauksiin esimerkiksi tyyliin "*Aha!*" tai "*Joopajoo*.". Sketsien lopussa hän kävelee pois paikalta ja toteaa "*No, lycka till!*".

### Heppu

Heppu on "naistenmies", joka seurustelee lukuisten naisten kanssa yhtä aikaa. Hän itse kyllä toteaa olevansa "yhden naisen mies". Heppu viettää aikaa naisten luona, ja silloin kun hän kyllästyy tai hänet hylätään, hän vaihtaa naista. Hänellä on suuri avainnippu, jossa on kaikkien naisten asuntojen avaimet. Yksi elämän tärkeimmistä henkilöistä hänellä on äiti, johon hän turvautuu tarvittaessa.

Hepulla on samantyylinen hiuskampaus kuin Elvis Presleyllä, ja pitkät pulisongit. Hän pukeutuu yleensä takkiin, kauluspaitaan ja housuihin.

### Outo pipomies ("Eikö olekin mielenkiintoista?")

Vaaleaan popliinitakkiin pukeutunut pipopäinen outo mies juttelee bussipysäkillä olevien ihmisten kanssa. Mies kertoo itsestään uskomattomia asioita ja ihmeellisiä teorioita, välillä hokien "*Eikö olekin mielenkiintoista?*". Miehellä on mukana muistikirja, johon hän kirjoittaa kaikki hänelle tärkeät asiat, ja esittelee mielellään ihmisille sen sisältöä. Bussipysäkillä olevat ihmiset pitävät miehen kertomia asioita uskomattomina, ja yrittävät keinolla millä hyvänsä olla kuuntelematta tai lähteä pois paikalta. Nämä sketsit olivat sarjan suosituimpia, varsinkin nuorison keskuudessa hokema "*Eikö olekin mielenkiintoista?*", tuli tunnetuksi.

**Muita sketsijatkumoita**:

* Tornisotilas
* Ä-studio
* Jumppa
* Murtovaras

Sarjassa esitettyjä musiikkiesityksiä
-------------------------------------

* Älywapaa palokuntalaulu
* Pyromaanit
* Laulujen laulu
* Pieni tulitikkutyttö
* Tulennielijä
* Kamina-Kaisa
* Kun saavun Ouluun
* Suurin haavein
* Tulivuori
* Ei savua ilman tulta
* Viljo hukassa
* Sesam Aukene
* Tuhkavalssi
* Jokapaikan Viljo
* Onks´ Viljoo näkyny?
* Vanhampa kansampa konstejapa muista
* Lycka till
* Ahaa-tango
* Heppu hei
* Samma här
* Pylypyllyllyy

Oheistuotteet
-------------

### DVD

MTV3 ja Pan Vision julkaisivat 18. huhtikuuta 2007 sarjasta DVD:n *Älywapaa palokunta – Onks Viljoo näkyny?*, joka sisältää 9 jaksoa vuodelta 1984. Toinen DVD julkaistiin 27. elokuuta 2008 ja se sisältää sarjan loput jaksot.

| Kansikuva | Nimi | Julkaisu | Jaksot | Levyn 1 jaksot | Levyn 2 jaksot |
| --- | --- | --- | --- | --- | --- |
|  | **Älywapaa palokunta Onks Viljoo näkyny?1984** | 18. huhtikuuta 2007 | 9 | * 1. jakso 23.1.1984
* 2. jakso 20.2.1984
* 3. jakso 19.3.1984
* 4. jakso 16.4.1984
* 5. jakso 14.5.1984
 | * 6. jakso 1.9.1984
* 7. jakso 29.9.1984
* 8. jakso 27.10.1984
* 9. jakso 24.11.1984
 |
|  | **Älywapaa palokunta Liekit ne loimottaa1984–1985** | 27. elokuuta 2008 | 8 | * 10. jakso 22.12.1984
* 11. jakso 19.1.1985
* 12. jakso 16.2.1985
* 13. jakso 16.3.1985
 | * 14. jakso 13.4.1985
* 15. jakso 11.5.1985
* 16. jakso 8.6.1985
* 17. jakso 31.8.1985
 |

### Albumit

* Vuonna 1985 julkaistiin sarjan lauluja kahdella albumilla *Jokapaikan Viljo* sekä *Vielä kerran Viljo ja Heppu hei*.

### Kirja

* Sarjan sketsejä julkaistu Pertsa Reposen kirjassa *Pertsan parhaita* (WSOY, 1988).

Lähteet
-------

1. ↑  Älywapaa palokunta -DVD-julkaisun kansipaperi
2. ↑  Haikara, Kalevi: Kohtauspaikka: Viihdy nyt tässä!  *Suomen Kuvalehti*, 1984, nro 5, s. 54. Näköislehti (maksullinen).
3. ↑  Kajava, Jukka: Viimeistelemätöntä viihdettä.  *Helsingin Sanomat*, 26.1.1984, s. 47. Näköislehti (maksullinen).
4. ↑  Apuva, mitä tyyppejä! Äänestä kaikkien aikojen hauskin sketsihahmo *Ilta-Sanomat*.  5.1.2011. Viitattu 18.9.2013. [vanhentunut linkki]
5. ↑  Reponen, Pertti: *Pertsan parhaita*. WSOY, 1988.


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Hannu Seikkula |
| --- |
|  |
| Pitkät elokuvat (ohjaus) | 
* Tupla-Uuno (1988)
* Onks Viljoo näkyny? (1988)
* Rampe & Naukkis – kaikkien aikojen superpari (1990)
* Uuno Turhapuron veli (1994)

 |
|  |
| TV-elokuvat ja -sarjat (ohjaus) | 

|  |  |
| --- | --- |
| 1980-luku | 
* Levyraati (1984)
* Soitinmenot (1985)
* ÄWPK – Älywapaa palokunta (1985)
* Minä soitan sulle (1986)
* Kaikki ihanat naiseni (1987)
* Kissa vieköön (1987)
* Paha yskä - ja yhä pahenee (1989)
* Pulttibois (1989)

 |
|  |
| 1990-luku | 
* Heksa ja Leksa (1990)
* Frank Pappa Show (1991)
* Siivotaan, siivotaan (1991)
* Tulisuudelma (1991)
* Manitbois (1992)
* Salli mun nauraa (1993)
* Viihdeohjelma Tukholma (1993)
* Venla Gaala 1993 (1994)
* Herra 47 (1994)
* Jäitä hattuun! (1994)
* Hömppäveikot (1996)
* Kadonnut veljeni (1996)
* Kadonnut näky (1997)
* Ruonansuu & Petelius Co. (1997)
* Huhumaakarit (1998)
* Pappia kyydissä (1998)
* Tunteen palo (1999)

 |
|  |
| 2000-luku | 
* Korkeajännitystä – eli sähköä kotiin kuljetettuna (2001)
* Kotikatu (2002)
* Ähläm sähläm (2006)

 |

 |

 |